UPUTE ZA UČENIKE I RODITELJE

XVI. GIMNAZIJE ZAGREB

U ŠKOLSKOJ GODINI 2020./2021. ZA VRIJEME TRAJANJA COVID 19 PANDEMIJE

# Uvod:

* Novu školsku godinu 2020./2021. započinjemo tako da učenici i nastavnici dolaze u školu, poštujući i pridržavajući se epidemioloških mjera (redovito mjerenje temperature prije dolaska u školu, obvezni razmak prilikom boravka u prostoru škole i izvan škole, nošenje maske i održavanje osobne higijene-pranje ruku i korištenje sredstva za dezinfekciju).
* Nastava u školi organizirana je u turnusima.
* Učenici će moći na mrežnim stranicama škole vidjeti raspored učionica.

# Upute:

* Svi učenici i svi nastavnici su tijekom boravka u školi dužni pravilno nositi maske
* Učenici smiju nositi svoje maske, no na maskama ne smiju biti neprimjereni natpisi ili slike.
* U slučaju da učenik zbog zdravstvenih razloga ne može nositi masku ili pripada ranjivoj skupini, roditelji trebaju kontaktirati obiteljskog liječnika i nadležnu ambulantu školske medicine. Svakako obavijestiti razrednika i dostaviti potvrdu.
* Jutarnja smjena počinje s nastavom u 8:00 sati ujutro i završava najkasnije u 13:20 (ovisno o rasporedu). U pauzi između 13:20 i 14:00 provodi se dezinfekcija prostorija. Poslijepodnevna smjena počinje s nastavom u 14:00 i završava u 19.30 sati.
* Nastavni sat traje 40 minuta, a veliki odmor traje 15 minuta.
* Veliki odmor za 1. kat i podrum za jutarnju smjenu počinje u 9:25 i završava 9:40 sat, a za 2. kat i prizemlje, veliki odmor počinje u 10:10 i završava u 10:25 sati.
* Na ulazu je obavezna dezinfekcija ruku.
* Po hodnicima se učenici trebaju paziti na distancu i ponašati se u skladu s epidemiološkim mjerama i preporukama. Učenici se ne smiju zadržavati na hodniku i trebaju smanjiti kontakt s drugim učenicima.
* Učenici koji u školu putuju javnim prijevozom dužni su pridržavati se mjera zaštite u javnom prijevozu (nošenje maske, održavanje fizičke distance, dezinfekcija ruku).
* Po dolasku pred školu učenici se ne smiju grupirati, nego držeći se **razmaka od 2 metra** pojedinačno ulaziti u školu, pritom imajući masku na licu. Odmah po ulasku učenik treba dezinfekcijskim sredstvom pravilno **dezinficirati ruke**.
* Prije polaska u školu, učenici kod kuće trebaju izmjeriti tjelesnu temperaturu. Ako temperatura prelazi 37.2 ili su prisutni neki drugi simptomi COVID-a 19 (simptomi respiratorne bolesti - kašalj, poteškoće u disanju, grlobolja, poremećaj osjeta njuha i okusa, gastrointestinalne smetnje - proljev, povraćanje i bol u trbuhu), učenici trebaju ostati kod kuće, a roditelji/skrbnici su dužni javiti razredniku ili na službeni mail (XVI.gimnazija@zg.t-com.hr), ili školski telefon (091 2333 480).
* Ako učenici imaju simptome nekih drugih zaraznih bolesti, također su dužni ostati kod kuće, a roditelji su dužni pravovremeno obavijestiti školu.

# Protokol u slučaju da se učenici požale na simptome covida 19

* Ako se neki učenik tijekom dana požali da mu nije dobro, javlja se predmetnom profesoru koji ga upućuje pedagoginji ili u tajništvo škole, koja/koje učenika vodi u sobu za samoizolaciju, mjeri učeniku temperaturu beskontaktnim toplomjerom i zove roditelje da dođu po učenika (roditelji ne ulaze u školu, već čekaju učenika pred školskim ulazom).

# Boravak u školi:

* Učenici u razrednom odjelu odgovorni su za čuvanje sve školske opreme u svojoj učionici i nije im dozvoljeno koristiti tehničku i ostalu opremu škole bez nadzora nastavnika.
* Svaki razred će imati nastavu u svojoj učionici. Učenicima se savjetuje da hranu i piće ponesu od kuće. Svoju učionicu učenici će napuštati samo zbog odlaska u kabinet Informatike .
* U učionici učenici sjede uvijek na istom mjestu ili kako ih razmjesti razrednik. Važno je cijelo vrijeme (i tijekom odmora, u dvorištu) držati fizički razmak od učenika iz razreda te ne stupati u kontakte s učenicima iz drugih razrednih odjeljenja škole.
* Za vrijeme svih odmora učionice se provjetravaju.
* U školskim toaletima ne smije biti grupiranja učenika. Svi ostali učenici čekaju u redu držeći se propisanog razmaka. U toaletima je istaknut pravilan način pranja ruku.
* Učenici se puštaju na WC tijekom nastave, isključivo jedan po jedan.
* U učionicama će biti dostupan dezinficijens za ruke.

# Organizacija nastave u tjekom samoizolacije učenika:

* Učenici kojima je određena samoizolacija i učenici koji su u ranjivoj skupini i imaju potvrdu obiteljskog/školskog liječnika da ne smiju dolaziti u školu nastavu će pratiti na daljinu, putem platforme Loomen.

# Dodatna, dopunska, izborna, fakultativna i izvanučionička nastava:

* Dodatna, dopunska i fakultativna nastava održavat će se *online*.
* Izvanučionička nastava (izleti, posjeti, ekskurzije i maturalna putovanja) se do daljnjeg odgađaju.

# Roditeljski sastanci i informacije:

* Informacije za roditelje obavljat će se isključivo online putem (na daljinu) u vremenu individualnih informativnih razgovora koje će biti naknadno objavljeno na stranicama škole.
* Roditeljski sastanci održavat će se isto online, putem Zoom aplikacije.

**Na mrežnoj stranici škole objavljivat ćemo promjene i nove upute vezano uz organizaciju rada Škole.**

**Svima učenicima želimo zdravu novu školsku godinu i da se uspješno nosimo s izazovima.**